ராமதாஸ் அரசியல் நடத்த பல உயிர்கள் பலியாக வேண்டுமா என்பதே இப்போது எழும் முக்கிய கேள்வி. ’’தர்மபுரி சம்பவத்திற்குப் பின்னே கௌரவக் கொலைகளுடன் தமிழகத்தில் தலித் பெண்கள் மீதான பாலியல் வன்கொடுமைத் தாக்குதல்களும் அதிகரித்திருக்கின்றன’’ என்கிறார் எவிடன்ஸ் கதிர். ’’’’தர்மபுரியில் வன்முறையாளர்களால் அராஜகச் செயல்கள் அரங்கேறிய நவம்வர் 7க்குப் பின்னான நிகழ்வுகளால் மீண்டும் அவர்கள் இருண்ட காலத்துக்குத் தள்ளப்பட்டிருக்கிறார்கள். இது அபாய அறிவிப்பு. தூங்கும் எரிமலையை வெடிக்கச் செய்யும் வேலையை யாரும் செய்யக்கூடாது. தலித் சமூகத்தின் மீதான வன்கொடுமைகளைத் தடுக்க வேண்டிய பொறுப்பு நம் அனைவருக்கும் இருக்கிறது’’ என்கிறார் ம.தி.மு.க. பொதுச் செயலாளர் வைகோ.